| Medaljeoversikt |
| --- |
| Friidrett: |
| Konkurrerte for USAs flagg USA |
| Friidrett VM i friidrett innendørs |
| Sølv | Beograd 2022 |  60 meter |
| Friidrett Stafett-VM i friidrett |
| Gull | Yokohama 2019 | 4x100 m |
| Friidrett Panamerikansk juniormesterskap i friidrett (U20) |
| Gull | Edmonton 2015 | 4x100 m |
| Friidrett Ungdoms-VM i friidrett |
| Bronse | Donetsk 2013 | 100 mH |

**Mikiah Brisco** (født 14. juli 1996 i Baton Rouge) er en friidrettsutøver fra USA som konkurrerer i sprintløp. Hun fikk sølv på 60 meter under VM i friidrett innendørs 2022 i Beograd, og har gull på 4 x 100 meter stafett fra Stafett-VM i friidrett 2019.

Idrettskarriere
---------------

### 2013

Brisco deltok i US World Youth Trials 2013, og kom der på andreplass på 100 meter hekk og fjerdeplass på 100 meter. Hun deltok i 100 meter under Ungdoms-VM i friidrett 2013, og løp der inn til tredjeplass, bak Yanique Thompson fra Jamaica og Dior Hall fra USA, og satte der ny personlig rekord på 100 meter hekk (76,2 cm) med 13,29 sekunder. Under det nasjonale ungdomsmesterskapet USATF National Junior Olympics kom hun på femteplass på 100 meter, men ble slått ut i semifinalen på 100 meter hekk. Hun fikk sølv på 4 x 100 meter stafett.

### 2015

Hun kom på femteplass på 60 meter under NCAA-mesterskapet innendørs i 2015, og nådde semifinalen på 100 meter under NCAA-mesterskapet utendørs. Under Junior-USA-mesterskapet i friidrett 2015 kom hun på femteplass på 100 meter. Hun deltok på USAs stafettlag som vant 4 x 100 meter stafett under Panamerikansk juniormesterskap i friidrett 2015.

### 2016

Under det regionale studentmesterskapet Southeastern Conference indoor championships vant hun 60 meter og 60 meter hekk, og hun fikk bronse på 60 meter og kom på femteplass på 60 meter hekk under NCAA-mesterskapet innendørs. Under Southeastern Conference outdoor championships kom hun på fjerdeplass på 100 meter hekk og åttendeplass på 100 meter. Hun kom på femteplass på 100 meter under NCAA-mesterskapet utendørs, og fikk gull på 4 x 100 meter stafett. Hun deltok på 100 meter under USA-mesterskapet i friidrett 2016 (US Olympic Trials), men ble der slått ut i forsøksheatet.

### 2017

Brisco fikk bronse på 60 meter hekk under Southeastern Conference indoor championships 2017, og kom på åttendeplass på 60 meter under NCAA-mesterskapet innendørs. Utendørs fikk hun bronse på 100 meter hekk under Southeastern Conference outdoor championships, og kom der på fjerdeplass på 100 meter. Hun vant 100 meter under NCAA-mesterskapet i friidrett. Hun deltok igjen på 100 meter under USA-mesterskapet i friidrett 2017, men blr slått ut i forsøksheatet.

### 2018

Under Southeastern Conference indoor championships 2018 vant hun 60 meter og 200 meter, og hun fikk sølv på 60 meter under NCAA-mesterskapet innendørs. Under Southeastern Conference outdoor championships kom hun på fjerdeplass på 200 meter og femteplass på 60 meter, men laget hennes vant 4 x 100 meter stafett. Hun fikk også gull på 4 x 100 meter under NCAA-mesterskapet i friidrett 2018, men hun fikk der ingen individuelle medaljer. Hun markerte seg nasjonalt under USA-mesterskapet i friidrett 2018, der hun kom på fjerdeplass på 100 meter. Hun deltok på USAs stafettlag på 4 x 100 meter stafett under Verdenscupen i friidrett 2018, men de fullførte ikke denne øvelsen.

### 2019

Stafett-VM i friidrett 2019 (World Relays) ble arrangert i Yokohama i Japan, og Brisco deltok der på USAs stafettlag som vant 4 x 100 meter stafett. Hun kom på tredjeplass på 100 meter under BAUHAUS-galan, og hun kom på fjerdeplass under FBK Games i Hengelo. I juli deltok hun i USA-mesterskapet i friidrett 2019, men nådde ikke finalen på 100 meter eller 200 meter.

### 2020

2020-sesongen innen friidrett ble påvirket av koronapandemien, så det ble færre stevner og mesterskap enn vanlig. Brisco deltok i USA-mesterskapet i friidrett innendørs 2020, og vant der 60 meter med tiden 7,04, som var ny personlig rekord.

### 2021

Hun deltok i USA-mesterskapet i friidrett 2021 (US Olympic Trials), men ble der slått ut i semifinalen på 100 meter.

### 2022

Brisco vant 60 meter under USA-mesterskapet i friidrett innendørs 2022, der hun løp på 7,09 i forsøksheatet og 7,07 i finalen. Hun ble tatt ut til å delta i VM i friidrett innendørs 2022, og fikk der sølv på 60 meter, kun slått av Mujinga Kambundji fra Sveits. Brisco løp der på 6,99 i finalen, som var første gang hun løp på under 7 sekunder.

Referanser
----------

1. ↑   World Athletics Database, World Athletics utøver-ID 273220[Hentet fra Wikidata]
2. 1 2 3 4 5 6 7 8 9  World Athletics - *Mikiah Brisco - Results*

Eksterne lenker
---------------

* (en) Mikiah Brisco – World Athletics Rediger på Wikidata

* (en) Mikiah Brisco – Diamond League Rediger på Wikidata

| * v
* d
* r
Friidrett Utøvere fra USA under VM i friidrett innendørs 2022 |
| --- |
| Menn | 
* Josh Awotunde
* Trevor Bassitt
* Steve Bastien
* Marvin Bracy
* Donavan Brazier
* Will Claye
* Christian Coleman
* Ryan Crouser
* Marquis Dendy
* Jarret Eaton
* Isaiah Harris
* Grant Holloway
* Bryce Hoppel
* Amere Lattin
* Jarrion Lawson
* KC Lightfoot
* Dillon Maggard
* Christopher Nilsen
* Samuel Prakel
* Garrett Scantling
* Donald Scott
* Darryl Sullivan Jr.
* Marqueze Washington
* Noah Williams

 |
| Kvinner | 
* Brittany Aveni
* Olivia Baker
* Jessica Beard
* Mikiah Brisco
* Quanesha Burks
* Gabriele Cunningham
* Chase Ealey
* Maggie Ewen
* Tiffany Flynn
* Tori Franklin
* Chari Hawkins
* Lynna Irby
* Natashia Jackson
* Alaysha Johnson
* Katie Nageotte
* Josette Norris
* Heather MacLean
* Rachel McCoy
* Alicia Monson
* Sandi Morris
* Keturah Orji
* Marybeth Sant-Price
* Elle Purrier St. Pierre
* Kendell Williams
* Ajeé Wilson

 |